PERIODEPLAN FOR VESTRE PLATÅ BARNEHAGENE

VI SETTER BARNDOMMEN I SENTRUM VED Å PRAKTISERE; LIVSGLEDE, INKLUDERING, KJÆRLIGHET OG TRYGGHET

**Hoved tema for perioden er:**Jul, høytid, vennskap og markeringer Tema: **Adventstid-Jul**

Denne periodeplanen gjelder for:   
28 november til 31 desember 2023

Hertervigtunet barnehage, Midtgard  
avdeling

**Faglig begrunnelse for valg av tema for denne periodeplanen** *Vennskap er viktig for barn i alle aldre*

*Rammeplanen: I barnehagen skal alle barn kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap. Barnas selvfølelse skal støttes, samtidig som de skal få hjelp til å mestre balansen mellom å ivareta egne behov og det å ta hensyn til andres behov.*

*Å være venner er å møtes i et forhold hvor den enkelte opplever seg som godtatt og verdsatt for akkurat den han eller hun er. Også de yngste barna har sterke vennskapsrelasjoner, og mange barn gir uttrykk for at det beste ved barnehagen er å få møte andre barn og leke med vennene sine. Vennskap bidrar til en følelse av deltakelse og fellesskap som igjen bidrar til positiv selvfølelse. Å tilhøre en gruppe gir barn trygghet og sosial tilknytning. Opplevelser sammen med andre barn kan være veien inn i nye vennskap. Å etablere vennskap og opprettholde dem er en viktig faktor i sosialiseringsprosessen og en forebyggende faktor mot uheldig og negativ utvikling* (Utdanningsdirektoratet, 2018).

Personalets medvirkning i tema:   
Personalet skal støtte barnas initiativ til samspill og bidra til at alle kan få leke med andre, oppleve vennskap og lære å beholde venner. Personalet skal samtale om normer for samhandling og invitere barna til å utforme normer for samhandling i fellesskap, støtte barna i å ta andres perspektiv, se en sak fra flere synsvinkler og reflektere over egne og andres følelser, opplevelser og meninger

Barns medvirkning i tema:  
Vi skal gjennomføre barneintervju med spørsmål hvem de liker mest å leke med og hvorfor, hvem de liker minst å leke med og hvorfor. Beskriv en god venn.  
Foreldres medvirkning i tema:  
Foreldre skal gjøre seg kjent med barnehagens innhold og oppgaver. Et godt samarbeid mellom foreldre og ansatte er viktig for barnets beste.   
Det er viktig at foreldrene informerer barnehagen dersom de opplever at barnet deres mistrives og har ingen venner i barnehagen.

Rommets betydning i tema:  
Avdelingens oppholdsrom skal gjenspeile periodeplanen. Rommet skal synliggjøre hvem som oppholder seg på avdelingen. Barnet skal finne seg selv i rommet og føle en tilhørighet. Rommet skal innby til lek og læring som er tilpasset barnas alder og nivå og synliggjøre hva barn og voksne er opptatt av i denne perioden.

**Hvorfor setter vi barndommen i sentrum gjennom denne perioden:**

Tilpasset pedagogisk tilbud med tanke på alder, språk, uttrykksformer og trygghet.   
Barnets interesser og mestringsnivå skal danne grunnlag for arbeidet i prosjektet, gjennom hele barnehagehverdagen.   
Det barnet har interesser for og finner mestring i, der vil barnet finne trygghet og utvikling

I barndommen står leken sentralt, derfor skal vi legge til rette for flere typer lek.  
Det er laget rundt det enkelte barnet som avgjør kvaliteten i barnehagehverdagen. Det laget består av 4 perspektiver som samarbeider:  
Personalet, barnet, foreldrene og rommet.

**INKLUDERENDE BARNEHAGEMILJØ**

Alle barn har rett på et trygt og godt barnehagemiljø. (§42, Barnehageloven)

Alle som arbeider i barnehage skal sikre seg at alle barnehagebarn har et trygt og godt psykososialt barnehagemiljø.

Loven fremmer en aktivitetsplikt for å sikre at alle barn får en trygg barndom.

Vestre Platå barnehagene skal jobbe forebyggende for å hindre at mobbing, krenkelser og utestenging oppstår.

Personalet skal legge til rette for utvikling av vennskap og sosialt fellesskap.  
Barna skal få oppleve at det finnes mange måter å tenke, handle og leve på.   
Barnehagen skal bidra til at alle barn føler seg sett og anerkjent for den de er, og synliggjøre den enkeltes plass og verdi i fellesskapet.

m

Barnehagen skal ikke godta krenkelser som; utestenging, mobbing, vold, diskriminering og trakassering (§41, Barnehageloven)

For å oppnå dette vil vi:Støtte samarbeid mellom barna og hjelpe dem å avklare roller og regler på forhånd av leken. Være engasjerte og tydelige voksne som bidrar til positivitet i barnegruppen og fremmer det positive barna gjør. Observere gruppedynamikken gjennom hverdagen.

**KJERNEVERDIENE I VESTRE PLATÅ BARNEHAGENE -Jeg praktiserer L-I-K-T**

**Jeg viser LIVSGLEDE ved å engasjere meg, undre meg, skape magi, synge og danse, være lekende og deltagende og være spontan**

**Jeg er INKLUDERENDE ved å praktisere aktiv inkludering, være løsningsfokusert, la barna være medskapende i læreprosesser, gi og ta plass i fellesskapet uten å krenke andre, lete etter «gull»  
Jeg viser KJÆRLIGHET ved å være sensitiv, anerkjennende, raus, tilstedeværende og møte barna med «det varme blikket»**

**Jeg viser TRYGGHET ved å være autoritativ, lojal, bygge gode relasjoner, holde hodet kaldt og hjerte varmt, være ansvarlig og skape forutsigbarhet**

**INNHOLD I PERIODEPLANEN**

**TITTEL «Jul»**

|  |  |  |  |
| --- | --- | --- | --- |
| **HVA SKAL VI JOBBE MED:** | **HVORFOR SKAL VI JOBBE MED DET. FAGLIGE MÅL:** | **HVORDAN OG HVILKE AKTIVITETER SKAL VI HA:** | **NÅR SKAL VI HA AKTIVITETENE:** |
| Etikk, religion og filosofi. Gjennom juleforberedelse får barna kjenne julegleden.  Vi skal ha fokus på jul, men likevel snakke om at ikke alle feirer jul og anerkjenne dette.  Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene (Rammeplanen, 2017, s. 7).  Barnehagen skal la barna få kjennskap til fortellinger, tradisjoner, verdier og  høytider i ulike religioner og livssyn og erfaringer med at kulturelle uttrykk  har egenverdi (Rammeplanen, 2017, s. 54). | Barnehagen skal utvikle interesse og respekt for hverandre og forstår verdien av likheter og ulikheter i et fellesskap. Bidra til å utvikle barnas toleranse, interesse og respekt for hverandre og for mennesker med ulik kulturell, religiøs eller livssynsmessig tilhørighet.  Barnehagen skal fremme demokrati, mangfold og gjensidig respekt, likestilling, bærekraftig utvikling, livsmestring og helse.  Barnehagen skal gjennom juleforberedelser som julefortelling, julesanger, høytlesning av julebøker og juleverksted formidle jul. | Adventssamling. Dette blir gjort ukentlig.  Pepperkakebaking.  Baker lussekatter (11 og 12.12)  Luciatog og luciafrokost (13.12)  Nedtelling av juledager  Julekonsert (i konserthuset) 18.12 kl 9.30  Juleverksted  Nissefest (7.12) | Disse aktivitetene skal gjøres denne måned  Dette jobbes med i samling, i små gruppe og I planlagte dager |

**Barnehagens fagområder:**

|  |  |  |
| --- | --- | --- |
| **Språk og kommunikasjon** | **Antall, rom og form** | **Sosial kompetanse** |
| **Lese bøker og dramatisering om vennskap og advent**  **Synge ulike julesanger** | **Leker og eksperimenterer med tall og former**   * **Nedtelling av dagene frem til jul** * **klippe og lime ulike figurer** * **Pepperkaker og de ulike formene** | **Fellesskap og samspill** |